Държавен вестник, бр. 44, 2008 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  44
Чл. 46. Персоналът на дипломатическите
или консулските представителства на Републи-
ка България може въз основа на договора по
чл. 45 да обработва адресирани до тях заявле-
ния за визи и биометрични данни съвместно с
персонала на една или повече държави членки.
Раздел VII
Сътрудничество на консулствата на местно
ниво
Чл. 47. (1) Консулските длъжностни лица
в дипломатическите и консулските предста-
вителства на Република България вземат учас-
тие в съвместни заседания с консулски длъж-
ностни лица на други държави—членки на Ев-
ропейския съюз, на територията на приема-
щата държава в рамките на консулското сът-
рудничество.
(2) Консулското сътрудничество на местно
ниво се изразява в отчитане на имиграционния
риск, установяване на общи критерии при обра-
ботването на заявленията за виза, обмен на ин-
формация за използването на фалшифицирани
документи и опасност от мрежа за нелегална
имиграция.
Чл. 48. Дипломатическите и консулските
представителства на Република България пре-
доставят статистически данни за издадени и за
отказани визи на държавите—членки на Евро-
пейския съюз, в рамките на консулското сът-
рудничество.
ЗАКЛЮЧИТЕЛНИ РАЗПОРЕДБИ
§ 1. Министърът на външните работи и ми-
нистърът на вътрешните работи внасят в Ми-
нистерския съвет в началото на всяка кален-
дарна година доклад за миграционната обста-
новка и за необходимостта от изменения във
визовата и миграционната политика на Репуб-
лика България.
§ 2. Министърът на външните работи издава
инструкция за работа със СВК.
§ 3. Изискванията за попълване на форму-
лярите на заявления за издаване на визи и
изискванията към снимката и използваните
езици се определят с инструкция на министъ-
ра на външните работи и министъра на вът-
решните работи.
§ 4. Данните, които подлежат на вписване
във визовия стикер, се определят с инструкция
на министъра на външните работи и министъ-
ра на вътрешните работи.
§ 5. Условията, редът и формата на съгласу-
вателната процедура, на проверките в автома-
тизираните информационни масиви за наложе-
ни забрани по Закона за чужденците в Републи-
ка България, както и комуникационните сред-
ства се определят с обща инструкция на минис-
търа на вътрешните работи, министъра на вън-
шните работи и председателя на Държавна аген-
ция “Национална сигурност”.
§ 6. Министърът на вътрешните работи съв-
местно с министъра на външните работи и пред-
седателя на Държавна агенция “Национална
сигурност” с инструкция определят условията и
реда за съгласуване на молбите за визи.
§ 7. Условията за издаване на еднократни
транзитни визи или на еднократни визи за
краткосрочно пребиваване за срок до 10 дни
на чужденци, притежаващи валидни моряш-
ки книжки, издадени по реда на Конвенция
№ 108 на Международната организация на
труда, които са вписани като членове на еки-
пажа на морско или речно плавателно сред-
ство, акостирало в пристанище, намиращо се
под суверенитета на Република България, с
цел репатриране или присъединяване към
екипажа на такова плавателно средство, се
уреждат с инструкция на министъра на външ-
ните работи, министъра на вътрешните рабо-
ти и министъра на транспорта.
§ 8. Министерството на вътрешните работи
съвместно с Министерството на външните ра-
боти и с Министерството на транспорта под-
държа и актуализира списък на документите за
задгранично пътуване, издавани от държави, от
международни организации и от други субекти
на международното публично право, които да-
ват право на чужденец да влиза на територията
на Република България и да получи българска
виза. Включването в този списък на документи
за пътуване, издавани от държави, територии и
други субекти, които Република България не е
признала, не означава признаване по смисъла
на международното право.
§ 9. Наредбата се приема на основание
чл. 9е от Закона за чужденците в Република
България.
§ 10. Изпълнението на наредбата се възлага
на министъра на външните работи и на минис-
търа на вътрешните работи.
Приложение № 1
към чл. 4, ал. 1 и чл. 6, ал. 1
Списък на третите държави, за чиито гражда-
ни се изискват визи за летищен транзит от
Република България
Ангола
Афганистан
Бангладеш
Гана
Етиопия
Еритрея
Ирак
Иран
Конго, Демократична република (бивш Заир)
Либерия
Нигерия
Пакистан
Сомалия
Судан
Шри Ланка